Ritratt meħud mill-filmat: Facebook - Joseph Muscat .td_uid_2_61f3cc370c6ba_rand.td-a-rec-img{text-align:left}.td_uid_2_61f3cc370c6ba_rand.td-a-rec-img img{margin:0 auto 0 0} Read in English . Il-Whip tal-Gvern Glenn Bedingfield qal li l-Pulizija kienu qed jaġixxu fl-interess tan-nies li jopponu lill-Gvern meta marru biex ifittxu fid-dar tal-eks Prim Ministru, Joseph Muscat. Fl-aġġornament li għamel fil-Parlament, Bedingfield qal li t-tfittxija li saret f'dar Muscat aktar qajmet mistoqsijiet milli tat risposti. Il-ġimgħa li għaddiet il-Pulizija wettqet tfittxija fid-dar tal-eks Prim Ministru Joseph Muscat b'rabta mal-investigazzjoni li għaddejja dwar il-ftehim tal-isptarijiet ta' Vitals Global Healthcare. Fuq Facebook, Muscat qal li investigaturi tat-taqsima tar-reati finanzjarji daħlu fir-residenza tiegħu fid-19 ta' Jannar għall-ħabta tas-7am, u damu madwar 3 sigħat. Il-Pulizija ssekwestraw il-mowbajls ta' Joseph Muscat, ta' martu Michelle, u ta' wliedhom. Muscat qal li ma kienx sorpriż għall-aħħar li l-Pulizija wettqu tfittxija fir-residenza tiegħu, u li jemmen li dan kien qiegħed isir biex jiġi umiljat. L-MP Laburista qajjem mistoqsijiet dwar il-ħin li saret it-tfittxija u spjega li kien ħin inkonvenjenti għall-familja imma mhux inkonvenjenti għal min ried jinforma lill-ġurnalisti. Bedingfield qajjem anke mistoqsijiet dwar is-sekwestru tal-mobiles tal-familja kollha, inkluż tat-tfal ta' Muscat filwaqt li żvela li l-Pulizija fittxew anke fil-basktijiet tal-iskola tat-tfal. "X'ħasbu li se jsibu fihom?" staqsa Bedingfield. Hu kompla jgħid li l-midja u Robert Aquilina kienu infurmati minn qabel b'dak li kien se jsir u li dan kien evidenti anke minn kliem li ntuża minn dawk li jsemmgħu leħinhom permezz ta' diversi NGOs fi ħdan is-soċjetà ċivili. Insista ukoll li l-Prim Imħallef għandu jordna inkjesta abbażi ta' dubji fuq l-integrità tal-Maġistrat Gabirella Vella li ordnat l ssir it-tfittxija bħala parti mill-inkjesta li qed tmexxi. Tfittxija mill-Pulizija fl-uffiċċju u d-dar ta' Muscat fl-istess jum – rapport Test ieħor għal Robert Abela – PN Intant, b'reazzjoni għal dak li qal il-Whip tal-PL, il-Partit Nazzjonalista permezz ta' stqarrija qal li l-Prim Ministru Robert Abela għandu test biex juri kemm verament jemmen dak li jgħid u ta' bilħaqq juri li jiddefendi l-istituzzjonijiet. "Il-Whip tiegħu Glenn Bedingfield infexx f'attakki bla preċedent fuq l-istituzzjonijiet ta' pajjiżna. Għalhekk il-Partit Nazzjonalista jikkundanna bla riżervi dan l-aġir u dan l-attakk. Dak li għamel Glenn Bedingfield fuq l-istituzzjonijiet tal-pajjiż mhu xejn għajr pressjoni intenzjonata biex jipprova jintimida lill-maġistratura u l-istituzzjonijiet bl-iskop li jxekkilhom milli jagħmlu xogħolhom." Il-PN qal li l-Prim Minsitru Robert Abela għandu jieħu azzjoni b'mod immedjat fil-konfront tal-Whip tal-Gvern u li jekk ma jagħmilx dan hu kompliċi miegħu f'attakk bla preċedent. Il-Pulizija bi tfittxija fid-dar ta' Joseph Muscat "Il-PM għandu jwaqqaf l-attakki fuq l-Istituzzjonijiet" – Repubblika L-NGO li taħdem kontra l-korruzzjoni, Repubblika, ukoll irreaġixxiet għal dak li qal il-Whip tal-Grupp Parlamentari Laburista Glenn Bedingfieled u qalet li l-Prim Ministru Robert Abela għandu jiddikjara b'mod ċar jekk il-Gvern hux favur id-demokrazija, il-libertà u s-saltna tad-dritt. Permezz ta' stqarrija, Repubblika qalet li tqis li l-Prim Ministru għandu jkun ċar wara l-attakk "aħrax li d-Deputat Glenn Beddingfield għamel kontra l-istituzzjonijiet ta' pajjiżna, inkluż l-Ombudsman, il-Kummissarju għall-Istandards u l-Ġudikatura, kontra l-media indipendenti u kontra s-soċjetà ċivili." L-NGO qalet li ma jistax ikun li f'soċjetà demokratika u fi stat membru tal-Unjoni Ewropea, il-Kap tal-Gvern jibqa' sieket meta deputat fuq in-naħa tal-Gvern, anzi il-Whip tan-naħa tal-Gvern, jattakka dawn l-istituzzjonijiet u jakkużahom li huma "qarnita" u "establishment" li qed jaħdmu b'mod ko-ordinat biex jagħmlu l-ħsara. "Id-diskors tad-Deputat Bedingfield ifakkar f'diskorsi oħra li saru f'parlamenti oħra meta l-iStat kien beda t-triq biex isir wieħed totalitarju u dittatorjat. L-azzjonijiet anti-deomkratiċi dejjem bdew bid-diskors li tħalla għaddej." Repubblika temmet tgħid li l-Prim Ministru għandu jkun ċar jekk iridx Stat fejn l-istituzzjonijiet jagħmlu dmirhom, inkella li jkunu timbru għall-abbuż. .td_uid_3_61f3cc370ced3_rand.td-a-rec-img{text-align:left}.td_uid_3_61f3cc370ced3_rand.td-a-rec-img img{margin:0 auto 0 0}